Pasiūlymas Tarybos reglamentas iš dalies keičiantis Reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) /* KOM/2009/0539 galutinis - CNS 2009/0152 */





[pic] | EUROPOS BENDRIJŲ KOMISIJA | Briuselis, 2009.10.9 KOM(2009)539 galutinis 2009/0152 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) AIŠKINAMASIS MEMORANDUMAS Tarybos reglamento (EB) Nr. 1234/2007 (Bendro bendro žemės ūkio rinkų organizavimo reglamento) 65 ir 84 straipsniuose pateiktos pieno sektoriaus kvotų sistemos valdymo nuostatos. Visų pirma, nustatyta, kad valstybės narės kaip nacionalinės kvotos dalį gali sudaryti nacionalinį rezervą, kad galėtų skirti papildomų individualių kvotų tam tikrų prioritetinių grupių pieno gamintojams, kuriuos nustato tos valstybės narės. Pertekliaus mokestis taikomas tik pienui, parduotam viršijus nacionalinę kvotą, įskaitant nacionalinį rezervą. Nustačius, kad pertekliaus mokestis mokėtinas, jis paskirstomas gamintojams, kurie viršijo individualias kvotas. Pagal kvotų sistemą valstybės narės gali skatinti sektoriaus restruktūrizavimo procesą pasinaudodamos kvotų supirkimo schema (Bendro bendro žemės ūkio rinkų organizavimo reglamento 75 straipsnio 1 dalies a punktas), pagal kurią supirktos kvotos įtraukiamos į nacionalinį rezervą. Siekiant padėti valstybėms narėms finansuoti restruktūrizavimo procesą, siūloma nustatant nacionalinį perviršį laikinai neatsižvelgti į pagal minėtą straipsnį supirktas kvotas. Todėl pertekliaus mokestis bus taikomas pienui, parduotam viršijant nacionalinę kvotą atėmus supirktą kiekį. Taip sukauptus papildomus mokesčius valstybės narės panaudos sektoriaus restruktūrizavimui finansuoti. Per 2009 m. rugsėjo 7 d. Tarybos posėdį diskutuodamos apie Komisijos komunikatą Tarybai dėl padėties pieno rinkoje 2009 m. (COM (2009) 385), valstybės narės nurodė Komisijai pritaikyti rinkos priemones arba sukurti naujų rinkos priemonių, kad būtų galima veiksmingai, greitai ir lanksčiai reaguoti į didėjantį kainų svyravimą. Todėl siūloma išplėsti Bendro bendro žemės ūkio rinkų organizavimo reglamento 186 straipsnio taikymo sritį, kad sutrikus rinkai, jei žymiai išauga arba sumažėja vidaus rinkos kainos, Komisija galėtų imtis priemonių ir pieno sektoriuje. 2009/0152 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą[1], atsižvelgdama į Europos Parlamento nuomonę[2], kadangi: 1. Siekiant restruktūrizuoti Bendrijos pieno gamybos sektorių, 2007 m. spalio 22 d. Tarybos reglamento (EB) Nr. 1234/2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendro bendro žemės ūkio rinkų organizavimo reglamento)[3], 75 straipsnio 1 dalies a punkte nustatyta, kad valstybės narės gali skirti kompensaciją gamintojams, kurie įsipareigoja visiškai ar iš dalies nevykdyti pieno gamybos ir atiduoti dėl to neišnaudotas individualias kvotas į nacionalinį rezervą. 2. Restruktūrizavimui dar labiau paskatinti pertekliaus mokestį, kurį pieno gamintojai moka pagal Reglamento (EB) Nr. 1234/2007 78 straipsnio 1 dalį, reikėtų apskaičiuoti pagal nacionalinę kvotą atėmus individualias kvotas, supirktas pagal 75 straipsnio 1 dalies a punktą, su sąlyga, kad nepanaudotos kvotos tais kvotos metais paliekamos nacionaliniame rezerve. 3. Atsižvelgiant į tai, kad sektoriaus restruktūrizavimui dar labiau paskatinti reikia sustiprinti finansines priemones, valstybėms narėms turėtų būti suteikta galimybė panaudoti pagal naująjį skaičiavimo metodą surinktas papildomas lėšas tais pačiais restruktūrizavimo tikslais. 4. Kad priemonė būtų taikoma tik tiek, kiek būtina, šį skaičiavimo metodą reikėtų taikyti laikinai, t. y. dvylikos mėnesių laikotarpiu, kuris prasideda nuo 2009 m. balandžio 1 d. ir 2010 m. balandžio 1 d., ir tik pieno pristatymo atveju. 5. Reglamento (EB) Nr. 1234/2007 186 straipsnyje nustatyta, kad Komisija gali imtis priemonių sutrikus tam tikrų žemės ūkio produktų rinkai, jei žymiai išauga ar sumažėja vidaus rinkos kainos. Tačiau šis straipsnis netaikomas pienui ir pieno produktams. 6. Atsižvelgiant į dideles problemas ir didėjantį kainų svyravimą pieno rinkoje, tikslinga išplėsti 186 straipsnio taikymo sritį įtraukiant pieną bei pieno produktus ir taip suteikti Komisijai galimybę lanksčiai ir greitai reaguoti į rinkos sutrikimus. 7. Todėl Reglamentą (EB) Nr. 1234/2007 reikėtų atitinkamai iš dalies pakeisti, PRIĖMĖ ŠĮ REGLAMENTĄ, 1 straipsnis Reglamentas (EB) Nr. 1234/2007 iš dalies keičiamas taip: (1) 78 straipsnis iš dalies keičiamas taip: a) Įterpiama 1 a dalis: „1 a . Nukrypstant nuo 1 dalies pirmosios pastraipos, dvylikos mėnesių laikotarpiu, kuris prasideda nuo 2009 m. balandžio 1 d. ir 2010 m. balandžio 1 d., pristatymo atveju pertekliaus mokestis mokamas už pieną, parduotą viršijant pagal II poskirsnį nustatytą nacionalinę kvotą atėmus individualias pristatymo kvotas, atiduotas į nacionalinį rezervą pagal 75 straipsnio 1 dalies a punktą nuo mmmm/mm/dd (datą, kuri pagal 2 straipsnį atitinka įsigaliojimo datą, nurodo OPOCE) ir ten laikomas iki atitinkamo dvylikos mėnesių laikotarpio kovo 31 d.“ (b) Įterpiama 2 a dalis: „2 a . Taikant 1 a dalį surinkto pertekliaus mokesčio sumos ir taikant 1 dalies pirmąją pastraipą surinkto pertekliaus mokesčio sumos skirtumą valstybės narės panaudoja pieno sektoriaus restruktūrizavimo priemonėms finansuoti.“ (2) 79 straipsnis papildomas šia dalimi: „Dvylikos mėnesių laikotarpiu, kuris prasideda nuo 2009 m. balandžio 1 d. ir 2010 m. balandžio 1 d., pristatymo atveju visas pertekliaus mokestis pagal 80 ir 83 straipsnius paskirstomas gamintojams, kurie prisidėjo prie taikant 78 straipsnio 1 a dalį nustatytos nacionalinės kvotos viršijimo.“ (3) 186 straipsnio a punktas pakeičiamas taip: „a) dėl cukraus, apynių, galvijienos, pieno ir pieno produktų, avienos ir ožkienos sektorių produktų, jei bet kurio iš tų produktų kainos Bendrijos rinkoje žymiai išauga arba sumažėja;“. 2 straipsnis Šis reglamentas įsigalioja trečią dieną po jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas FINANSINĖ PAŽYMA | Fichefin/09/281327rev1 (MS/tm) 6.142.2009.1 | DATA 2009 09 24… | 1. | BIUDŽETO IŠLAIDŲ KATEGORIJA: 2010 m. PBP 05 02 12 67 03 | ASIGNAVIMAI: 619 mln. EUR p.m. | 2. | PAVADINIMAS Tarybos reglamentas, iš dalies keičiantis Reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) | 3. | TEISINIS PAGRINDAS Sutarties 37 straipsnis | 4. | TIKSLAI: - suteikti valstybėms narėms galimybę skirti kompensaciją gamintojams, kurie įsipareigoja visiškai ar iš dalies nevykdyti pieno gamybos ir atiduoti dėl to neišnaudotas individualias kvotas į nacionalinį rezervą, 12 mėnesių laikotarpiu, kuris prasideda nuo 2009 m. balandžio 1 d. ir 2010 m. balandžio 1 d. - išplėsti 186 straipsnio taikymo sritį įtraukiant pieną bei pieno produktus ir taip suteikti Komisijai galimybę lanksčiai ir greitai reaguoti į rinkos sutrikimus. | 5. | FINANSINIS POVEIKIS | 12 MĖNESIŲ LAIKOTARPIS (mln. EUR) | EINAMIEJI FINANSINIAI METAI 2009 m. (mln. EUR) | KITI FINANSINIAI METAI 2010 m. (mln. EUR) | 5.0 | IŠLAIDOS - IŠ EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) - NACIONALINIŲ VALDŽIOS INSTITUCIJŲ - KITOS | p.m. | p.m. | 5.1 | PAJAMOS - EB NUOSAVI IŠTEKLIAI (MOKESČIAI IR (ARBA) MUITAI) - NACIONALINĖS | - | - | 2011 m. | 2012 m. | 2013 m. | 2014 m. | 5.0.1 | NUMATOMOS IŠLAIDOS | p.m. | p.m. | p.m. | p.m. | 5.1.1 | NUMATOMOS PAJAMOS | - | - | - | - | 5.2 | APSKAIČIAVIMO METODAS | 6.0 | AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ? | TAIP NE | 6.1 | AR PROJEKTAS GALI BŪTI FINANSUOJAMAS PERKELIANT LĖŠAS IŠ VIENO EINAMOJO BIUDŽETO SKYRIAUS Į KITĄ? | TAIP NE | 6.2 | AR REIKĖS SKIRTI PAPILDOMĄ BIUDŽETĄ? | TAIP NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE | PASTABOS Dėl 186 straipsnio taikymo srities išplėtimo įtraukiant pieną ir pieno produktus biudžeto poreikiai nesikeis. Visiems šiuo siūlomu pakeitimu grindžiamiems siūlomiems teisės aktams būtų taikomos įprastos biudžeto procedūros. Pasiūlymu apskaičiuojant papildomą mokestį neatsižvelgti į supirktas kvotas, įtrauktas į nacionalinį rezervą, daromas dvejopas poveikis. Pirma, tai gali šiek tiek padidinti mokėtiną papildomą mokestį atitinkamoje valstybėje narėje. Ši papildoma papildomo mokesčio suma atiteks valstybei narei, todėl numatytas į ES biudžeto asignuotąsias pajamas įtraukiamas papildomas mokestis nesikeistų. Tačiau reikėtų pabrėžti, kad priėmus sprendimą dėl BŽŪP patikrinimo, nuo 2011 biudžetinių metų papildomo mokesčio rinkti nenumatyta. (2008 m. gruodžio 12 d. Komisijos darbinis dokumentas DS 1245/08) Antra, dėl kvotų supirkimo turėtų sumažėti pieno pasiūla ir remiamos perteklinės produkcijos kiekis, todėl biudžeto poreikiai sumažėtų. Šis sumažėjimas priklausys nuo padėties rinkoje tuo metu, todėl šiuo metu kiekybiškai nevertinamas. | [1] OL C …, …, p. …. [2] OL C …, …, p. …. [3] OL L 299, 2007 11 16, p. 1.